text: Joie et duel bien couvrir savoit
   En tous lieus, quant poins en estoit.
   De la joie ne fist samblant
   De quoi en son cuer avoit tant.
   "Biaus ostes," fait il, "dites moi,
   Quant porrai je parler au roi ?
   À lui vorroie moult parler ;
   Car n'ai talent de demorer
   En cestui pays longuement,
   Et on me dist certainement
   Que devant lui m'estuet aler
   Ains que de ci puisse torner,
   Ainsi c'om entendre me fait ;
   Et, se il n'i avoit mesfait,
   Sans parler à lui m'en iroie."
  